ایرانی وزارت خارجہ کے ترجمان :

ایران کو خلیج فارس تعاون کونسل کا پیغام ابھی موصول نہیں ہوا

اسلامی جمہوریہ ایران نے کہا ہے کہ اس کو کویت کے ذریعے خلیج فارس تعاون کونسل کا کوئی بھی پیغام ابھی تک دریافت نہیں ہواہے-

خبر کا کوڈ: ۴۲۵۶۹۴

تاریخ: ۱۴ فروردين ۲۰۱۷ - ۲۲:۰۹

رسا نیوز ایجنسی کی رپورٹ کے مطابق، وزارت خارجہ کے ترجمان بہرام قاسمی نے اس بارے میں کہ کویت ، خلیج فارس تعاون کونسل کا کوئی پیغام ایران کو پہنچانے والا ہے کہا کہ تہران کو ابھی ایسا کوئی پیغام موصول نہیں ہوا ہے -

ترجمان وزارت خارجہ نے کہا کہ جیسے ہی کوئی تجویز موصول ہوگی اسلامی جمہوریہ ایران اس کا جائزہ لےگا اور اس کے بارے میں فیصلہ کرے گا -

کویت کے نائب وزیرخارجہ خالد جاراللہ نے کہا ہے کہ خلیج فارس تعاون کونسل کے رکن ملکوں کا پیغام ایران تک پہنچانے کے لئے کسی مناسب تاریخ کا تعین کرنے کے لئے ایرانی بھائیوں سے رابطے میں ہیں -

سعودی عرب ، بحرین ، کویت ، قطر ، عمان اور متحدہ عرب امارات خلیج فارس تعاون کونسل کے رکن ممالک ہیں -

واضح رہے کہ کویت کے نائب وزیرخارجہ خالد جاراللہ نے کہا ہے کہ ان کا ملک خلیج فارس تعاون کونسل کی جانب سے ایران کو ایک پیغام پہنچانے والا ہے -/۹۸۸/ ن۹۴۰